תוכנית אופיר

תוכנית חדשנית וייחודית לצעירים עם מוגבלות
המרכז להכשרה ושיקום מקצועי, ליד בי"ח לוינשטיין ברעננה, בשיתוף עם אגף השיקום של המוסד לביטוח לאומי ועם צה"ל, מציע תוכנית הכשרה מקצועית ייחודית לצעירים עם מוגבלות.

התוכנית כוללת הכשרה מקצועית במגוון תחומים כגון גרפיקה, בניית אתרים, תכנות מחשבים, חשמל ואלקטרוניקה, הנה"ח, יישומי מחשב, עיבוד שבבי ועוד ולאחריה השתלבות במסלול התנדבות לצבא בתחום הנלמד. 

מטרת התכנית הינה הכשרה מקצועית לצעירים עם מוגבלות בגילאי 18-21 המתנדבים לשירות בצה"ל.  

צעירים רבים רוצים להתנדב לצבא, למרות מגבלותיהם הפיסיות, החושיות או הנפשיות.

בעזרת ההכשרה המקצועית בתחומים הנדרשים לצה"ל הם יוכלו לתרום תרומה רבה ומועילה יותר ויהיו אטרקטיביים יותר עבור הצבא. השירות בצה"ל מהווה פרוזדור להשתלבות מלאה וטובה בחברה הישראלית בכלל ובעולם העבודה בפרט.
הצעירים יעברו אבחון תעסוקתי וירכשו מקצוע במרכז ההכשרה, כך שיוכלו להשתלב בצבא כאנשי מקצוע ולתרום לצבא/למדינה תרומה מרבית. בתום שירותם הצבאי זכאים הבוגרים לסיוע בהשמה בעבודה מקצועית בשוק הפתוח.
המרכז להכשרה ושיקום מקצועי ליד בית החולים לוינשטיין ברעננה הוקם ביוזמה ובמימון משותפים של משרד העבודה והרווחה, המוסד לביטוח לאומי, שרותי בריאות כללית וכן הודות לתרומת קרן צוקר, גולדשטיין-גורן. מטרת המרכז לאפשר שיקום מקצועי לאנשים עם מגבלות שונות באמצעות תהליך של הכשרה מקצועית ומתן הזדמנויות מגוונות, כל זאת על מנת שיוכלו להשתלב בחברה. 

לפרטים נוספים:  מירי בנימין  
 טלפון: 09-770-5729 או למייל: mirib@meshi.org.il
